Buitelandse beleggers se vrae oor SA | Maroela Media
Pres. Jacob Zuma en die stigter van die WEF, prof. Klaus Schwab in Davos Switserland (Januarie 2015) Foto: Elmond Jiyane, departement van kommunikasie
Tydens die konferensie het pres. Jacob Zuma en min. Rob Davies vlerk gesleep by internasionale beleggers ten einde buitelandse beleggings in Suid Afrika aan te moedig. Volgens Cornelius Jansen van Rensburg, uitvoerende hoof van AfriSake, sal hierdie pogings tevergeefs wees indien die regering nie baie dringend aandag gee aan beleggingsbeperkinge wat deur regeringsbeleid daargestel is nie.
Voornemende beleggers sal onder andere hulself die volgende vrae afvra ten einde die beleggingsrisiko van Suid Afrika te bepaal:
Is eiendomsreg gewaarborg in Suid-Afrika?
Kan die staat die nodige ondersteuningsinfrastruktuur, soos elektrisiteitsvoorsiening, verseker vir die ekonomie?
Is die staatsdiens besigheidsvriendelik?
Kan daar sake gedoen word in 'n korrupsievrye omgewing?
Belê plaaslike sakelui in Suid-Afrika of is ondernemings besig om te disinvesteer?
Volgens Jansen van Rensburg is die harde werklikheid dat daar nie op een van hierdie vrae 'n positiewe antwoord is nie. "Suid-Afrika is vandag 'n minder veilige beleggingsbestemming as 'n dekade gelede," het hy gesê. Hy gee enkele voorbeelde:
Tans is daar meer as 14 wette en wetsontwerpe waarin die regering eiendomsreg direk ondermyn en aftakel;
Buiten in die stedelike gebiede, is Suid-Afrika se infrastruktuur besig om te verkrummel en kwaliteit- basiese dienste soos water, sanitasie en elektrisiteit is nie gewaarborg nie;
Swart ekonomiese beleggingsvereistes maak regeringsbeleid en die staatsdiens toenemend vyandig teenoor beleggers en verhoog die koste om van handel; en
Plaaslike ondernemings soos byvoorbeeld Woolworths en BHP Billiton belê eerder oorsee as in Suid-Afrika.
Suid-Afrika se deelname aan die Davos-konferensie is belangrik vir die land se politieke en ekonomiese ontwikkeling. Terselfdertyd behoort die regering 'n veel groter poging aan te wend om plaaslike sakelui aan te moedig om langtermynbeleggings in Suid-Afrika te maak. Hiervoor is drastiese beleidsverandering nodig.
Zuma besoek aan Switzerland:
In watter hoenderhemel lewe Zuma.
Wie sal nou die ou Clown ernstig opneem.
Zuma is jy nie n Verleentheid vir die mense van SA nie.
Zuma weet jy ooit wat jy doen ek hoop nou neti jy gaan staan en lieg en bedrieg soos gewoonlik met ons land se naam se bietji vir hulle hoe jy sing kill the boer ????
As ek daai mense was sou ek ni n cent in di land bele ni voor di land regekom het ni
Min, Rob Davis, as jy saam met Zuma die belasing GELD dief loop, wie glo jou.
Zuma en die Anc het 'n nuwe jong generasie belegers geskep, diewe, by die pappa van hul land geleer.
Daai serp en smaail hoort veel eerder tussen die arme Bafanaspan se sokker ondersteuners tuis, as in Davos waar die planeet se "movers and shakers" byeenkom om die wêreldekonomie te bespreek.